text: Leikaraflytingar 2023Leikaraflytingar 2022Føroyingar uttanlands (yvirlit)Lýsingar
text: #000001
text: Í seinastu viku høvdu ungdómarnir og venjararnir hjá FC Suðuroy, TB og Royn sera spennandi vitjan.
  Tað er kendi skotin og sera vælumtóki og dugnaligi venjarin Alan Irvine, sum hevur vitjað Suðuroynna og deilt út av sínari vitan og royndum.
  Ungdómarnir hava vant tvær ferðir um dagin saman við Alan Irvine og so var eisini serligt venjarakvøld á skránni, har Alan Irvine greiddi stutt frá um yrkisleið sína sum fótbóltsleikari og seinni sum venjari, har hann millum annað hevur vant ungdóm eins og vaksin, bæði sum hjálparvenjari, akademistjóri og eisini sum høvðusvenjari.
  Ungdómarnir sum spæla við U15 og U17 hava dámt sera væl og eru sera fegnir um at ein venjari á hægsta stigi hevur givið sær stundir at leggja leiðina hendavegin og venja á grassrootsstøði (ungdómsstøði).
  Til hvørja venjing legði venjarin stóran dent á luttøkuna, hvussu ein kannar økini, stillar seg í mun til økið og mótstøðuleikarar og hvussu ein spælir viðleikarnar góðar. Tað var sera nógv ferð yvir venjingunum og luttøkan hjá leikarunum var eisini sera góð.
  Fyriskiparnir sum eru fólkini, ið eru virkin í FC Suðuroy, TB og Royn hava saman við Finn Johannessen, ið hevur kent Alan Irvine síðani hann vitjaði í Everton í 2004, fyriskipa vitjanina og syrgt fyri at venjingarnar hava eydnast. Allir venjararnir eins og leikararnir vóru á einum máli um at hetta nokk er best fyrireikaði og stórsti venjarin, ið hevur vitjaði í Føroyum, við tað at hann eisini hevur givið sær stundir til at fara av hægstu tindum og seta tíð av til ungdómin í Føroyum. Á venjarafundi fyri alla oynna greiddi Alan Irvine eisini frá um ymiskar spæliskipanir og um hvussu tilgongdir eru ísambandi við dystarfyrireikingar og kom hann eisini stutt inn á tær fyrireikingar hann júst nú tekst við, nú felag hansara West Ham skal leika finalu móti Fiorentina mikukvøldi.
text: #000003
text: Føroyingar til ella úr føroyskum fótbólti
text: #000006
text: Toppskjúttar í Evropafótbólti fyri føroysk lið
text: #000007
text: Bolt.fo er føroysk heimasíða, ið fyrst og fremst varpar ljós á føroyskan fótbólt, ið er best umtókta ítróttagrein í Føroyum, bæði hvat viðvíkur virknum limum og áskoðarum. Bolt.fo gevur umrøðu til vaksnamannadeildirnar og ungdómsdeildirnar hjá báðum kynum eins og vit fylgja føroyingum, ið royna seg uttanlands.
  Hevur tú eitt hugskot ella evnið, ið heimasíðan skuldi tikið upp, send so teldupost til bolt@bolt.fo ella ring tlf. 228660.
text: #000008